Informație cu privire la condițiile de ocupare a funcției
Ministerul Afacerilor Interne
Inspectoratul General pentru Migrație
                                               mun. Chișinău, bd. Ștefan cel Mare și Sfânt, 124

           Anunț cu privire la ocuparea funcţiei publice cu statut special vacante de
                                  Ofițer principal al Secţiei resurse umane
                 (funcție publică cu statut special de execuție, sursa internă, perioadă nedeterminată)


Scopul general al funcției:

Planificarea, evidența, monitorizarea și evaluarea formării profesionale continue a personalului în conformitate cu standardele educaţionale și cerinţele actelor normative în vigoare, realizarea procedurilor de evidență a resurselor umane.

Sarcini de bază:

1. Organizarea și desfășurarea procesului de formare profesională continuă;
2. Asigurarea și desfășurarea procedurii de evaluare a cunoștințelor la pregătirea profesională și a performanțelor profesionale;
3. Asigurarea participării angajaților la cursurile de formare profesională;
4. Gestionarea evidențelor resurselor de personal.



Condițiile de participare la concurs:

Condiții generale:

La funcția publică cu statut special vacantă poate candida persoana care îndeplinește următoarele condiții generale:


·  deține cetățenia Republicii Moldova;
· este apt/ă, din punct de vedere al stării sănătății;
·  are studiile necesare și calificarea corespunzătoare pentru funcția respectivă;
·  nu are antecedente penale, nu se află sub urmărire penală pentru săvârșire de infracțiuni;
·  nu este privat/ă de dreptul de a ocupa funcții sau de a exercita o anumită activitate ca pedeapsă principală  sau complementară aplicată prin hotărâre judecătorească definitivă;
· cunoaște limba de stat;
·  îndeplinește cerințele specifice pentru ocuparea funcției (condițiile generale și speciale sunt reglementate de Legea nr. 288/2016 și Hotărârea Guvernului nr. 460/2017).


Cerințe specifice:
Studii:
Studii superioare cu diplomă/echivalente de studii, recunoscute de structura abilitată pentru recunoașterea și echivalarea actelor de studii și a calificărilor, în domeniile: drept; ştiințe administrative; ştiințe ale educației;ştiinţe sociale.
 Cunoştinţe:
Cunoaşterea legislaţiei în domeniu; cunoştinţe teoretice şi practice în domeniu, precum şi proceduri, metode şi tehnici profesionale adecvate; cunoaşterea politicilor şi procedurilor eficiente de personal, precum şi a practicilor pozitive naţionale şi de peste hotare în domeniu; preferabil cunoaşterea unei limbi de circulaţie internațională, nivelul B2; cunoştinţe de operare la calculator: Word, Excel, Power Point, Internet.



Experiență profesională:
· să aibă cel puţin 2 ani vechime în funcţia de nivelul B02 sau, dacă în structura subdiviziunii respective nu sînt prevăzute funcţii de nivelul B02, să aibă cel puţin 2 ani vechime în funcţii de nivelul B03;
· să aibă cel puţin 2 ani experienţă profesională în domeniul de specialitate (resurse umane);
· să fi obţinut în urma evaluării anuale a performanţelor profesionale calificativul „foarte bine” la ultima evaluare    sau calificativul „bine” la ultimele două evaluări.

Abilități: de lucru cu informaţia şi corespondenţa oficială, analiză şi sinteză, elaborare a documentelor, argumentare,  prezentare, motivare, mobilizare de sine, aplanare de conflicte, comunicare eficientă, convingere etc.
Atitudini/comportamente: Responsabilitate, respect faţă de oameni, spirit de iniţiativă, diplomaţie, creativitate, flexibilitate, disciplină, responsabilitate, rezistenţă la efort şi stres, tendinţă spre dezvoltare şi perfecţionare profesională continuă.

 	Condițiile de muncă:	
· regim de muncă: 40 ore pe săptămână, 8 ore pe zi, disponibilitatea de a activa în afara orelor de program și în zilele de repaus, după caz;
· program de muncă: luni-vineri, orele 08.00 – 17.00, pauză de masă 12.00 – 13.00;
· disponibilitate pentru efectuarea deplasărilor de serviciu.
 Nivelul funcției: funcție publică cu statut special de execuție de nivelul B01.
Nivelul de salarizare: Salarizarea conform prevederilor Legii nr. 270/2018 privind sistemul unitar de salarizare în sectorul bugetar, Hotărârea Guvernului nr. 1231/2018 Pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar.
· Selectarea candidaților se va realiza în conformitate cu Regulamentul cu privire la ocuparea funcțiilor publice cu statut special din cadrul Ministerului Afacerilor Interne, aprobat prin Hotărârea Guvernului nr. 460/2017 pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne.

· Persoanele interesate vor depune personal formularul privind ocuparea funcției publice vacante, până la 16.09.2026 la sediul IGM (mun. Chișinău, bd. Ștefan cel Mare și Sfânt, 124).

· Informațiile privind data, ora și locul desfășurării probei scrise și probei interviu vor fi plasate pe pagina web a MAI (www.igm.gov.md) şi vor fi aduse la cunoștința fiecărui candidat admis la proba scrisă şi/sau la proba interviu.
Date de contact:
Daniela Rîsîpanu, şef al Secţiei resurse umane a IGM al MAI.
tel: (022) 54-46-06.

